Author: mf_sr
Last saved by: spano

Predkladacia správa

Európska investičná banka bola založená v roku 1958 Rímskou zmluvou zakladajúcou Európske spoločenstvo. Je autonómnou jednotkou určenou na financovanie kapitálových investícií podporujúcich európsku integráciu. V rámci štruktúry Európskeho spoločenstva pôsobí ako banka, ktorá financuje projekty spĺňajúce ciele politiky Spoločenstva. Jej sídlo je v Luxemburgu.

Akcionármi EIB sú členské štáty EÚ, ktoré upisujú akcie v súlade so Štatútom EIB. EIB pôsobí v rámci štruktúry Európskeho spoločenstva ako banka, ktorá financuje projekty spĺňajúce ciele politiky Spoločenstva, ako aj kapitálové investície podporujúce európsku integráciu presadzovaním ekonomickej politiky Európskej únie, posilňuje rozvoj ekonomicky slabých regiónov v Európskej únii, podporuje ďalšie ciele EÚ poskytovaním dlhodobých finančných prostriedkov na špecifické kapitálové projekty, poskytuje pôžičky najmä z výnosov vlastného požičiavania, uskutočňuje finančné operácie mimo EÚ riadené z vlastných zdrojov banky, ale tiež zo zdrojov rozpočtu EÚ alebo štátneho rozpočtu členov.

SR sa stáva k 1.5.2004 členským štátom EIB s podielom na upísanom kapitále vo výške 408 489 500 EUR, čo predstavuje 0,25% z celkovej výšky upísaného kapitálu. Podľa Štatútu EIB Rada guvernérov (the Board of Governors) pozostáva z ministrov navrhnutých z každého členského štátu EIB, zvyčajne ide o ministrov financií. Rada stanovuje všeobecné direktívy úverovej politiky, schvaľuje bilanciu a výročnú správu, zodpovedá za finančné operácie mimo EÚ a rozhoduje o navyšovaní kapitálu. Rada guvernérov menuje členov Rady riaditeľov, Riadiaceho výboru a Výboru audítorov.

Vzhľadom na členstvo SR v EIB k 1.5.2004 je potrebné v súlade so Štatútom EIB menovať za SR zástupcu  do Rady guvernérov EIB. Za guvernéra EIB je navrhnutý Ivan Mikloš, podpredseda vlády a minister financií SR.